EXCLUSIV. Dragoș Pătraru își încheie contractul cu TVR. Săptămâna viitoare Starea Nației va avea ultima ediție la postul public.

Publicitate

După aproape doi ani la TVR 1, ultima emisiune a lui Dragoș Pătraru va fi difuzată marți seară și va fi un program special.

Potrivit informațiilor Paginademedia.ro, Dragoș Pătraru a semnat cu Digi 24, urmând să realizeze Starea Nației la postul de știri al companiei RCS.

Contactat de Paginademedia.ro, Dragoș Pătraru nu a comentat informația legată de Digi 24.

Dragoș Pătraru, pentru Paginademedia.ro:

"Pot spune că marți va fi ultima ediție Starea Nației la TVR. Un anunț legat de destinația emisiunii va fi făcut miercuri, după ultima noastră emisiune la postul public.

Cert e că marți va fi ultima emisiune, un program special despre cei doi ani la TVR, în care vom explica și de ce plecăm.

Va fi o emisiune deschisă și telespectatorilor: îi invităm să ne trimită testimoniale video despre ce a încemnat pentru ei Starea Nației, iar pe cele mai reușit le vom difuza pe post."

Prima emisiune Starea Nației cu Dragoș Pătraru a fost difuzată de TVR pe 1 septembrie 2014.

Dragoș Pătraru a vorbit în repetate rânduri despre situația TVR, de multe ori direct pe post.

Într-un interviu video acordat Paginademedia.ro, Dragoș Pătraru a făcut o "radiografie" a postului public, cu toate problemele pe care le-a sesizat în anii în care a produs emisiunea.

Puteți urmări interviul Paginademedia.ro, structurat pe capitole, mai jos:

Petrişor Obae

petrisor.obaepaginademedia.ro